Årdal kirke (Årdal)

Årdal kirke, Årdal kyrkje står på Årdalstangen i Årdal i Sogn og Fjordane og er en langkirke i tre fra 1867 med 400 sitteplasser. Den er tegnet av Christian Christie og har en utforming påvirket av stavkirkene. Både kor og skip har omgang og opphøyde midtrom med store vinduer i midtromsveggene slik at kirkerommet er opplyst ovenfra. Over omgangene er det pulttak. Rasmussen omtaler den som sveitserinspirert stil. Kirken erstattet Årdal stavkirke fra 1100-tallet, som var i dårlig stand og for liten. Bygningen fra 1867 er i bindingsverk og materialene ble prefabrikert i Christiania og fraktet med båt rundt kysten. Den har form som en langkirke der koret er smalere enn skipet. Koret ligger tre trappetrinn høyere enn skipet. Det er et smalt firkantet tårn i vest og apside i øst. Christie ønsket i utgangspunktet et frittstående tårn (støpul) på grunn av vanskelige vindeforhold på stedet. Midtrommet har saltak. Altertavlen fra 1935 er av Dagfin Werenskiold. Referanser Kilder Margrethe Henden Aaraas og Sigurd Vengen: «Årdal kyrkje» fra Fylkesarkivet i Sogn og Fjordane «Kyrkjene i Årdal» i NRK Sogn og Fjordane fylkesleksikon Sigurd Muri (1971). Norske kyrkjer. Oslo: Det Norske Samlaget. ISBN 8252117260. Årebru, Anna Seim; Hæreid,, Tomas; Skrede, Gunnar (1967). Årdal kyrkje 100 år : 1867-1967. Eksterne lenker Årdal kyrkje fra «Norges kirker» Eldre fotografi av Årdal kirke på nettstedet til Nasjonalbiblioteket (no) «Årdal kirke (Årdal)». Kirkesøk. Den norske kirke. (no) «Årdal kirke (Årdal)». Kulturminnesøk. Riksantikvaren – Direktoratet for kulturminneforvaltning.